# Joan Francesc Fondevila Gascón

Joan Francesc Fondevila Gascón (Terrassa, Vallès Occidental, 3 d'octubre de 1971) és professor, comunicòleg, periodista, tecnòleg i escriptor, president de la Societat Catalana de Comunicació de l'Institut d'Estudis Catalans de 2022 ençà, director del Centre d'Estudis sobre el Cable (CECABLE) de 1995 ençà i president de l'Associació per al Foment Cultural de Terrassa de 1994 ençà. És especialista en periodisme, periodisme digital, comunicació, comunicació digital, màrqueting, telecomunicacions i tecnologia. És l'historiador i l'estadístic del Terrassa Futbol Club.

## Biografia i trajectòria

Es doctorà en Periodisme i Ciències de la Comunicació el 2002 a la Universitat Autònoma de Barcelona amb la tesi “El desenvolupament del cable a Espanya i Catalunya en el marc internacional”, sota la direcció de Marcial Murciano. Des de 2022 és Catedràtic d'Universitat. Des del 2002 exerceix de professor en diverses universitats, com Blanquerna-Universitat Ramon Llull, Escola Universitària Mediterrani-Universitat de Girona, Euncet Business School, EAE Business School, Universitat Pompeu Fabra, Universitat Oberta de Catalunya i CESINE Centro Universitario, entre d'altres.
Des de 1995 és director del CECABLE, centre tecnològic de recerca que analitza els impactes del cable i la banda ampla en l'àmbit social i que organitza les Jornades del Cable i la Banda Ampla a Catalunya (actualment, anomenades DMT fòrum i coorganitzades amb Feceminte). És Investigador Principal del Grup de Recerca SIMPED (Sistemes Innovadors de Monetització de Periodisme i Màrqueting Digital) i del Grup de Recerca Periodisme i Màrqueting Digital i Banda Ampla, i membre del grup de recerca GRECPR, i ha liderat diversos projectes competitius (europeus i estatals) i contractes de investigació.
Entre articles en revistes científiques indexades, llibres, capítols de llibre i ponències en congressos nacionals i internacionals, acumula més de 500 publicacions. Ha creat els conceptes científics de Societat de la Banda Ampla i de cloud journalism.
És el descobridor de la data de fundació (1906) del Terrassa Futbol Club, l'historiador i l'estadístic de l'entitat. Ha guanyat nombrosos premis i ha escrit llibres sobre el Terrassa FC, el centenari del Terrassa FC, el futbol terrassenc, la gimnàstica a Terrassa, l'hoquei a Terrassa i l'handbol a Terrassa. Ha col·laborat i col·labora amb nombrosos mitjans de comunicació.

## Publicacions

Ha publicat nombrosos llibres:
* Sant Bernat. Olesa de Montserrat. (Els barris d'ADIGSA) (1995). Barcelona: Generalitat de Catalunya. ISBN 8439333722, ISBN 978-8439333722
* Història del Terrassa Futbol Club. Una entitat per a una ciutat (1997). Terrassa: AFCT.
* Martí de Riquer: la gran obra d'un humanista expert en literatura provençal, catalana medieval i cervantina (2003). Barcelona: Fundació Catalana per a la Recerca.
* El Cable en España (2003). Terrassa: CECABLE.
* El Cable a Catalunya (2003). Terrassa: CECABLE.
* Història de la gimnàstica a Terrassa: el llegat d'Enric Ycart (2004). Terrassa: Associació per al Foment Cultural de Terrassa (AFCT).
* El Centenari del Terrassa Futbol Club (1906-2006) (2006). Terrassa: Terrassa FC.
* El Centenario del Terrassa Futbol Club (1906-2006) (2006). Terrassa: Terrassa FC.
* Trabajo de Fin de Grado en Ciencias Sociales y Jurídicas (2013). Pamplona: Ediciones Internacionales Universitarias S. A. (EIUNSA).
* El Centenari del Terrassa Futbol Club (1906-2006) (2020). (segona edició) Terrassa: Terrassa FC i Omnia Books.
* La Secció d’Hoquei del Terrassa Futbol Club i del Club Deportiu Terrassa. Una Història de Llegenda (2022). Terrassa: Terrassa FC, Omnia Books y Associació per al Foment Cultural de Terrassa (AFCT).
* Història de l’Handbol a Terrassa (2022). Terrassa: Omnia Books y Associació per al Foment Cultural de Terrassa (AFCT).

## Premis i reconeixements

Ha guanyat nombrosos premis i reconeixements, per la seva a activitat de recerca, docència i gestió, com a estudiós de l’esport i com a escriptor. Per exemple, entre d'altres, el 2012 va guanyar el Premi Connexió (Feceminte, Generalitat de Catalunya, Gobierno de España, COETTC, ACET, Pimec, Foment de Treball). El 2013 va guanyar el VII Premi de Recerca Universitària de Premsa Comarcal (Fundació Catalana de la Premsa Comarcal i ACPC, Generalitat de Catalunya i Xarxa Vives d'Universitats) per la investigació "L'ús de la tecnologia als diaris de l'ACPC: fórmules de millora de rendibilitat a través d'Internet". El 2015 va rebre un reconeixement del Terrassa Futbol Club i el Premio Excelencia en Comunicación y Divulgación de las TIC (COETTC) gràcies al seu blog científic Telecomunicaciones y Periodismo. El 2017 va guanyar el IX Premi de Recerca Universitària de Premsa Comarcal (ACPC, Generalitat de Catalunya i Xarxa Vives d'Universitats) per la investigació "L’ús de les xarxes socials als diaris de l’ACPC: fórmules per aconseguir impacte i ingressos". El 2018-19 va guanyar el Premi al Professor Millor Valorat (Euncet Business School-Universitat Politècnica de Catalunya), així com el 2019-21). El 2021 va conquerir el Worldwide Gold Award. El 2022 va guanyar el Premi Científic Internacional QP,el I Premio Literario Serranía de Guadalajara, el V Premio Internacional de Relato sobre Olivar, Aceite de Oliva y Oleoturismo (Modalitat Xarxes Socials i Modalitat Vot Popular; en va fer donació a obra social a Terrassa) i el VI Concurso de Microrrelatos sobre Derechos Humanos de Amnistía Internacional.

## Referències

* ↑ «Joan Francesc Fondevila, president de la Societat Catalana de Comunicació de l'IEC». Diari de Terrassa, 23-11-2022. [Consulta: 23 novembre 2022].
* ↑ Fondevila i Gascón, Joan Francesc. El desenvolupament del cable a Espanya i Catalunya en el marc internacional (Tesi: Doctorat). Universitat Autònoma de Barcelona, 2002-06-27.
* ↑ «SIMPED» (en español). EU Mediterrani-Universitat de Girona. [Consulta: 31 desembre 2022].
* ↑ «Joan-Francesc Fondevila-Gascón». [Consulta: 31 desembre 2022].
* ↑ Gascón, Joan-Francesc Fondevila «El "cloud journalism": un nuevo concepto de producción para el periodismo del siglo XXI» (en anglès). Observatorio (OBS*), 4, 1, 31-03-2010. DOI: 10.15847/obsOBS412010315. ISSN: 1646-5954.
* ↑ Redacció. «Es reedita el llibre ‘El Centenari del Terrassa FC (1906-2006)’, de Joan Francesc Fondevila», 02-03-2020. [Consulta: 31 desembre 2022].
* ↑ Terrassa, Diari de. «Llibre sobre la secció de hockey del Terrassa FC», 10-06-2022. [Consulta: 31 desembre 2022].
* ↑ «A la venda el llibre "La Secció d'Hoquei del Terrassa FC i del CD Terrassa. Una història de llegenda" - Web oficial Terrassa FC». [Consulta: 31 desembre 2022].
* ↑ Cadalso, Josep. «Fondevila escriu la història de l’handbol local», 03-11-2022. [Consulta: 31 desembre 2022].
* ↑ «Apareix un llibre sobre la història de l’handbol a Terrassa», 30-10-2022. [Consulta: 31 desembre 2022].
* ↑ «Joan Francesc Fondevila, Premi de Recerca Universitària». Nació Digital, 19-05-2014. [Consulta: 31 desembre 2022].
* ↑ «Fondevila presenta el treball guanyador del 7è Premi de Recerca». Premsa Comarcal, 24-04-2014. [Consulta: 31 desembre 2022].
* ↑ «Joan Francesc Fondevila, profesor de Blanquerna-URL, Premio Excelencia en Comunicación y Divulgación TIC» (en castellà). Blanquerna-URL, 01-10-2015. [Consulta: 31 desembre 2022].
* ↑ «Joan Francesc Fondevila guanya un premi de Premsa Comarca». Món Terrassa, 22-05-2017. [Consulta: 31 desembre 2022].
* ↑ «Un treball sobre l’ús de les xarxes als mitjans de l’ACPC guanya el premi de recerca». Comunicació 21, 22-05-2017. [Consulta: 31 desembre 2022].
* ↑ «Joan Francesc Fondevila, premiat per una investigació sobre l’ús de xarxes socials als mitjans». Terrassa Digital, 22-05-2017. [Consulta: 31 desembre 2022].
* ↑ «Joan Francesc Fondevila, premiat per la Premsa Comarcal». Nació Digital, 22-05-2017. [Consulta: 31 desembre 2022].
* ↑ «El Doctor Joan Francesc Fondevila Gascón guanya el Premi al Millor Professor». CECABLE, 18-07-2019. [Consulta: 31 desembre 2022].
* ↑ «El Dr. Joan-Francesc Fondevila-Gascón, Premi Millor Professor». CECABLE, 22-10-2021. [Consulta: 31 desembre 2'22].
* ↑ «El director de CECABLE recibe el Worldwide Gold Award por los 25 años de las Jornadas del Cable y la Banda Ancha». Cine y Tele, 07-01-2022. [Consulta: 31 desembre 2022].
* ↑ «Premi Mundial d’Or al Dr. Fondevila pels 25 anys de les Jornades del Cable i la Banda Ampla a Catalunya». CECABLE, 30-12-2021. [Consulta: 31 desembre 2022].
* ↑ «El terrassenc Joan Francesc Fondevila guanya el Premi Científic Internacional QP». Diari de Terrassa, 11-09-2022. [Consulta: 31 desembre 2022].
* ↑ «Joan Francesc Fondevila guanya el Premi Científic Internacional QP». Món Terrassa, 10-09-2022. [Consulta: 31 desembre 2022].
* ↑ «El doctor Fondevila guanya el Premi Literari Serranía de Guadalajara». Món Terrassa, 17-10-2022. [Consulta: 31 desembre 2022].
* ↑ «Francesc Fondevila guanya el Premi Literari Serranía de Guadalajara». Terrassa Digital, 17-10-2022. [Consulta: 31 desembre 2022].
* ↑ «Fondevila guanya el Premio Internacional de Relato sobre Olivar». Món Terrassa, 24-10-2022. [Consulta: 31 desembre 2022].
* ↑ «'Amanecer entre acebuches' y 'El rosario de difuntos', premios del público del V Concurso de Relato sobre Olivar» (en castellà). La Vanguardia, 08-11-2022. [Consulta: 31 desembre 2022].
* ↑ «Fondevila guanya el Premio Olivar i el dona a obra social a Terrassa». Món Terrassa, 09-11-2022. [Consulta: 31 desembre 2022].
* ↑ «El terrassenc Joan Francesc Fondevila guanya el V Premio Internacional de Relato sobre Olivar». Terrassa Digital, 09-11-2022. [Consulta: 31 desembre 2022].
* ↑ «El Dr. Joan Francesc Fondevila gana el Premio de Microrrelatos sobre Derechos Humanos de Amnistía Internacional» (en castellà). CECABLE, 12-12-2022. [Consulta: 31 desembre 2022].